|  |  |
| --- | --- |
| Писана припрема за извођење наставног часа | |
| Школа | Основна Школа „Змај Јова Јовановић“, Београд |
| Датум | 07. мај 2019. година, уторак |
| Разред и одељење | Други ( IV и V ) |
| Наставник | Јасминка Милинковић  Студент Лазар Илић 14/064 |
| Наставни предмет | Верска настава |
| Наставна тема | *Икона прозор у вечност* |
| Наставна јединица и редни број часа | 31. наставна јединица  *Православни храм* |
| Тип часа | Обрада |
| Циљеви и задаци | Циљ часа: упознати ученике са основним деловима храма и предметима који се у њему налазе. |
| Васпитни задаци: ученици треба да схвате значај православног храма као молитвеног простора. |
| Образовни задаци: ученици ће усвојити знања о простору храма и предметима које у њему можемо да видимо. |
| Функционални задаци: усвајање знања о предметима који се користе у храму. |
| Исходи | Ученици ће умети на основном нивоу да именује црквене предмете које имамо у храму. |
| Облици рада | Индивидуални, фронтални |
| Наставне методе | Дијалошка, демонстративна, рад у групама |
| Наставна средства | Дидактички материјал |
| Литература | Православна Вјеронаука за 5. разред Основне Школе (протојереј Момчило Пејчић) и Православна Вјеронаука за 5. разред Основне Школе (Миле Суботић) |
| Иновације |  |
| Корелација | Музичка култура |
| Евалуација | На крају часа анкетирати ученике како им се допао час и рад наставника. |
|  | |

|  |  |
| --- | --- |
| Ток часа | |
| Уводни део часа  5 – 10 мин | Час почиње молитвом: Оче наш, Царе небески, Господе благослови.  **Уводно питање**: *Да ли смо некада били у храму? Шта нам се тамо допало?* Тражим од ученика да објасне укратко своја искуства са одласком у храм.  **Уводни део часа:** Најава циља и задатка: упознавање са темом и начином рада. |
| Главни део часа  25 – 30 мин | **У главном делу часа** говорим о храму првенствено као месту молитве. Затим упознајем ученике са основним деловима храма: припрата, лађа (наос) и олтар. Испред олтара имамо преграду која се назива иконостас који је најчешће од дрвета а може да буде и и од камена или метални. Све наведено цртам на табли, и ученици у својим свескама. Објашњавам да је олтар православне цркве увијек окренут ка истоку, што нам свакако може бити значајно и због оријентације ако се неким случајем нађемо у непознатој средини.  Затим ученике делим у групе од по два ученика и делим им материјал са сликама предмета који се налазе у храму са понуђеним одговорима и задајем задатак да испод сваког предмета напишу тачан одговор.  Потом, заједно са ученицима прелазим једну по једну слику сваку објашњавајући понаособ.  **Ручни крст –** Питам ученике зашто се зове ручни крст? Где можемо да га видимо? Објашњавам да га користе најчешће епископи и свештеници, и да можемо да га видимо код свештеника када служи у цркви или када проповеда, а такође и када нам долази у кућу да свети водицу.  **Бројаница –** Служи нам за мољење, није просто накит како најчешће носимо. Питам ученике да ли неко од њих носи бројаницу? Објашњавам да постоје бројанице које носимо око руке, а такође и веће од 50 и 100 чворића (које најчешће видимо код епископа и монаха) које нам служе да се помоћу њих молимо Богу. Молитва која прати окретање чворића: „Господе Исусе Христе, Сине Божији помилуј ме!“ или скраћено: „Господе Исусе Христе помилуј ме!“  **Црквено звоно –** Позива нас на службу. Такође користи се и када се неко упокоји. У Страсној седмици Црква не користи звоно да би нас позвала на богослужење већ клепала, јер се тада налазимо у седмици када се сјећамо страдања Господа нашег Исуса Христа те због тужног карактера не звоне звона.  **Путир –** Чаша из које нас свештеник причешћује. Питам ученике да ли иду на причешће?  **Кандило –** У храму га видимо најчешће на иконостасу. То је чаша у којој се налази уље и фитиљ, ланцима је повезана за горњи крај те се ставља да виси, а имамо и стона кандила. Стављају се испред иконе, и у кући испред славске иконе. Палимо кандило за све веће празнике и своју Крсну славу.  **Тамјан –** Ароматична смола, чијим паљењем, односно стављањем на брикет или жар се развија изузетно јак и пријатан мирис. У храму се њиме богослужбени простор испуњава миомирисом. Можемо свакодневно да кадимо и своју кућу и иконе у њој.  **Кадионица –** Овакву врсту кадионице са прапорцима најчешће виђамо у цркви код епископа или свештеника који кади. Тамјаном који се ставља у њу се богослужбени простор испуњава пријатним мирисом а звончићи који се на њој налазе позивају на пажњу све присутне вернике. Такође имамо и мале кадионице које можемо користити у кући испуњавајући свој свакодневни простор пријатним мирисом.  **Јеванђеље –** Књига у којој је описан живот Спаситеља нашег. На Светој Литургији нам свештеник или ђакон из њега чита одломке који су одређени за тај дан.  **Фреске –** Ликови светитеља који се налазе на свим зидовима у храму, истовремено га украшавајући и подсећајући нас на њихово присуство.  **Круне –** Користе се на венчању, свештеник их ставља на главу младенцима. Брак је света тајна и да би се показао тај царски и узвишени карактер постоје круне које истовремено симболизују и трнов венац, односно да је заједно са љубављу скопчана и жртва. Ученицима правим поређење да то сви можемо да искусимо у тренуцима када требамо да помогнемо своме пријатељу из љубави али признајемо да нам није увек лако да то урадимо, односно у љубави морамо и да се помучимо. |
| Завршни део часа  3 – 5 мин | **У завршном делу часа** певамо песму „Ми смо деца неба.“ |
| Изглед табле | **Наслов**: Православни храм  - припрата, лађа (наос), олтар  - Храм је место молитве |
| Домаћи задатак |  |
| Прилози: |  |